इनकम टैक्स कलेक्शन ग्रोथ में राजस्थान पहली बार नंबर वन
इनकमटैक्स कलेक्शन ग्रोथ में राजस्थान नंबर वन प्रांत बन गया है। मौजूदा वित्त के पहले 11 महीनों (अप्रैल 2016 से फरवरी 2017) में राजस्थान में इनकम टैक्स कलेक्शन में 40 फीसदी की ग्रोथ दर्ज की गई, जो दस फीसदी की राष्ट्रीय ग्रोथ की चार गुना है। प्रदेश में पिछले वित्त वर्ष में फरवरी तक 9,600 करोड़ रुपए का इनकम टैक्स कलेक्शन (कॉरपोरेट टैक्स समेत) हुआ था, जो मौजूदा वित्त वर्ष की समान अवधि में बढ़कर 13,400 करोड़ रुपए को पार कर गया, जबकि वित्त वर्ष पूरा होने में अभी एक महीना बाकी है। ऐसे में इनकम टैक्स ग्रोथ का यह आंकड़ा और बढ़ने की संभावना है। इनकम टैक्स विभाग के मुताबिक राजस्थान ने पहली बार ग्रोथ के मामले में नंबर वन का ताज पहना है।
इनकम टैक्स विभाग के आंकड़ों के मुताबिक इस फरवरी तक देश में इनकम टैक्स कलेक्शन में 10% की ग्रोथ दर्ज की गई है। इनकम टैक्स कलेक्शन ग्रोथ के मामले में केरल नंबर 2 पर है। केरल ने समान अवधि में इनकम टैक्स कलेक्शन में 32% की ग्रोथ दर्ज की है। पिछले वित्त वर्ष की समान अवधि में केरल में 7500 करोड़ रुपए टैक्स कलेक्शन हुआ था, जो इस बार बढ़कर 9900 करोड़ रुपए हो गया। इनकम टैक्स ग्रोथ के मामले में उत्तर प्रदेश तीसरे नंबर पर रहा। उत्तर प्रदेश में 20% से अधिक की ग्रोथ दर्ज की गई। उत्तर प्रदेश में पिछले वित्त वर्ष की समान अवधि में 20,200 करोड़ रुपए का इनकम टैक्स कलेक्शन हुआ था, जो इस बार 24,400 करोड़ से अधिक रहा। बेंगलुरू में भी इनकम टैक्स कलेक्शन ग्रोथ उत्तर प्रदेश के समकक्ष ही रही। यहां पर 19.5% टैक्स ग्रोथ दर्ज की गई।
अधिकारियों ने बताए ये कारण
-इनकम टैक्स चुकाने के प्रति जागरूकता बढ़ी है।
- 60,000 से ज्यादा नए करदाता पंजीकृत
- संपन्नता भी बढ़ी है।
राज्य 2015-16 2016-17
राजस्थान9600 13400
केरल 7500 9900
यूपी 20200 24400
दिल्ली 81000 80000
मुंबई 176000 186000
बैंगलोर 59000 70000
कोलकाता 23800 26500
देशभर 550000 605000
(आंकड़ेकरोड़ रुपए में)
गरीब कल्याण योजनाओं में अघोषित आय घोषित
प्रधानमंत्रीगरीब कल्याण योजनाओं में अघोषित आय की घोषित करने वाले भी आगे रहे। किशनपोल स्थित बुलियन डीलर श्रीनाथ एंटरप्राइजेज के मालिक मनीष खूंटेटा और संदीप खूंटेटा ने योजना के तहत दो करोड़ रुपए की अघोषित आय की घोषणा की है।
bho_Deva hin_Deva hin_Deva hin_Deva hin_Deva awa_Deva hin_Deva awa_Deva bho_Deva bho_Deva bho_Deva awa_Deva mar_Deva bho_Deva mai_Deva npi_Deva hin_Deva hin_Deva hin_Deva